Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: kezelésérõl és védelmérõl szóló 1997. évi XLVII. törvény (a továbbiakban: Eüak.) 7. §-a is. Ebben a törvény részletesen
Paragraph Index: 838

kezelésérõl és védelmérõl szóló 1997. évi XLVII. törvény (a továbbiakban: Eüak.) 7. §-a is. Ebben a törvény részletesen szabályozza azokat az eseteket, amikor a gyógykezelés céljából kezelt személyes adatokkal összefüggõ orvosi titoktartási kötelezettség alól az adatkezelõ, illetve az adatfeldolgozó mentesül. Ez ugyanis az elõfeltétele annak, hogy az ilyen adatok megismerésére vonatkozó kérés is teljesíthetõ legyen. Az Eüak. 7. § (4) bekezdésének b) pontjára figyelemmel az a személy kaphat tájékoztatást az érintett betegellátásával összefüggõ adatairól, akit õ az ellátását követõen teljes bizonyító erejû magánokiratban erre felhatalmaz. Ez a szigorú formai elõírás az Avtv. 2. § 2. b) pontja szerint minõsülõ különleges személyes adatok biztonságát szolgálja azzal, hogy azokhoz csak annak a személynek a hozzáférését teszi lehetõvé, akit az érintett erre egyértelmûen feljogosított. A kérelmezõ személyét, illetve a kérelem tárgyát azonosító adatokat azonban a kérelmezõnek kell igazolnia a jogszerû adattovábbításhoz. Amennyiben a fenti törvényi elõírásoknak a kérelem formai okokból vagy egyéb pontatlansága, illetve hiányossága miatt nem felel meg, erre az adattovábbítás megtagadásának indoklásában az adatkezelõ köteles felhívni az adatkérõ figyelmét. Ugyanis az adatkérõ tájékoztatáshoz való joga ebben az esetben az érintett beteg információs önrendelkezési jogából származik, ezért az Avtv. 13. § (2) bekezdése alapján az adatkezelõnek az adatszolgáltatás megtagadását vele szemben kell írásban megindokolnia. Az érintett ilyen nyilatkozatát tartalmazó okirat formai követelményeinek – a polgári perrendtartásról szóló,

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes